Diari Oficial de la Generalitat Valenciana


Sumari del DOGV 4719, del 25-03-2004 (2004/2264)

ORDE de 17 de febrer de 2004, de la Conselleria de Cultura, Educació i Esport, per la qual es modifica l'autorització, en el nivell d'Educació Secundària etapa Obligatòria al centre docent privat Real Colegio Escuelas Pías, de Gandia (València).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/2264


Data del document
:   17-02-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Gandia
    * centre d'ensenyament
    * ensenyament privat

ORDE de 17 de febrer de 2004, de la Conselleria de Cultura, Educació i Esport, per la qual es modifica l'autorització, en el nivell d'Educació Secundària etapa Obligatòria al centre docent privat Real Colegio Escuelas Pías, de Gandia (València). [2004/M2264]
  
L'expedient ha sigut iniciat a instància del representant de la titularitat del centre docent privat Real Colegio Escuelas Pías, número de codi 11976011, situat a la plaça de les Escoles Pies, 7, de Gandia (València), el qual sol·licita la modificació de l'autorització en el nivell educatiu d'Educació Secundària Obligatòria.
  
Per Orde de la Conselleria de Cultura i Educació de 30 de juny de 1998 (DOGV de 21.10.1998), el centre va ser autoritzat per a impartir l'Educació Infantil, segon cicle, amb 6 unitats i 114 llocs escolars i Educació Secundària Obligatòria, amb 8 unitats i 211 llocs escolars; sent la configuració de la resta del centre la següent: Educació Primària amb 12 unitats i 300 llocs escolars i Batxillerat amb 4 unitats i 140 llocs escolars.
  
La Direcció General d'Ensenyament va declarar, mitjançant Resolució de data 22 de juliol de 2003, l'adequació de les instal·lacions proposades, pel que fa a espais educatius, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la direcció territorial de Cultura, Educació i Esport de València, i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, de conformitat amb la legislació aplicable.
  
Atès que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar la modificació, per ampliació d'una unitat, en el nivell educatiu d'Educació Secundària etapa Obligatòria, al centre que a continuació s'indica en els termes que s'hi especifiquen.
  
Centre: Real Colegio Escuelas Pías
  
Titular: Congregación de Padres Escolapios
  
Domicili: plaça de les Escoles Pies, 7
  
Localitat: Gandia
  
Província: València
  
Codi: 52171788
  
Modificació que s'autoritza:
  
- S'amplia en una unitat l'autorització de l'Educació Secundària Obligatòria, de manera que el centre queda configurat, en la seua totalitat, amb la següent composició:
  
- 6 unitats d'Educació Infantil, amb 114 llocs escolars.
  
- 12 unitats d'Educació Primària, amb 300 llocs escolars.
  
- 9 unitats d'Educació Secundària Obligatòria, amb 241 llocs escolars.
  
- 4 unitats de Batxillerat, amb 140 llocs escolars, en les modalitats de Ciències de la Natura i de la Salut i Humanitats i Ciències Socials.
  
DISPOSICIÓ ADDICIONAL ÚNICA
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 17 de febrer de 2004
  
El conseller de Cultura, Educació i Esport,
  
ESTEBAN GONZÁLEZ PONS